Aukštkiemių kapinynas

Aukštkiemių kapinynas – kapinynas Klaipėdos rajono savivaldybės teritorijoje, Sendvario seniūnijoje, prie Aukštkiemių kaimo, į vakarus nuo buvusio Plucių dvaro, 1,3 km į rytus nuo Purmalių piliakalnio, 0,7 km į šiaurės rytus nuo Ringelio ir Dangės santakos, 0,2 km į pietus – pietryčius nuo Akmenos-Dangės kairiojo kranto ir tiek pat į pietryčius nuo kelio Klaipėda-Palanga tilto per Akmeną-Dangę.

Kapinynas 
Kapinyną 1886–1888 m. kasinėjo Otas Tišleris (iškasė 4225 m2. kapinyno), 1893–1895 m. – Alfredas Karlas Jenčas ir Heinrichas Kemkė. Rasta daugiau, kaip 450 II a. – VI a. nedegintų ir IX a. – XIII a. sudegintų mirusiųjų kapų. II a. – VI a. kapuose, apdėtuose akmenų vainikais, gausu įkapių, tarp jų 201 m. varinė Romos moneta, emaliu puoštų daiktų. IX a. – XIII a. kapuose rasta žalvarinių papuošalų, geležinių ginklų, įrankių, keramikos dirbinių, gintaro ir stiklo karolių. Radiniai iki 1945 m. buvo Karaliaučiaus muziejuje „Prussia“, privačiame Hugo Šojaus rinkinyje Šilutėje ir Klaipėdos krašto muziejuje.

Šaltiniai 

Lietuvos kapinynai
Klaipėdos rajono paveldas